**ОБЩИНСКИ ПЛАН ЗА МЛАДЕЖТА**

**ОБЩИНА РАЗГРАД**



**2024 г.**

**Съдържание:**

**І. ВЪВЕДЕНИЕ**

**ІІ. АНАЛИЗ НА ПРЕДИЗВИКАТЕЛСТВАТА ПРЕД МЛАДЕЖКАТА ПОЛИТИКА В ОБЩИНА РАЗГРАД ПРЕЗ 2023 ГОДИНА**

**ІІІ. ВИЗИЯ**

**ІV. ОПИСАНИЕ НА ДЕЙНОСТИТЕ, ДОПРИНАСЯЩИ ЗА ПОСТИГАНЕ НА ЦЕЛИТЕ В ОБЩИНА РАЗГРАД ЗА 2024 ГОДИНА**

**V. СТРАТЕГИЧЕСКИ ЦЕЛИ ЗА ПРОВЕЖДАНЕ НА МЛАДЕЖКАТА ПОЛИТИКА**

**IV.ОЧАКВАНИ РЕЗУЛТАТИ ОТ ИЗПЪЛНЕНИЕТО НА ОБЩИНСКИЯ ПЛАН ЗА МЛАДЕЖТА НА ОБЩИНА РАЗГРАД ЗА 2024 ГОДИНА.**

 **І. ВЪВЕДЕНИЕ**

 Годишният план е документ за планиране на младежката политика на общинско ниво и определя основните цели и приоритети на Община Разград в областта на младежките политики. Базира се на потребностите на младите хора в общината и е в синхрон с приоритетите на европейската политика за младежта.

 Общинският план за младежта на Община Разград за 2024 г. се изготвя в изпълнение и съответствие на чл. 15 и чл. 16 от Закона за младежта и Национална стратегия за младежта. Тези два документа формират държавната политика за младите хора в съответствие с целите и приоритетите за тяхното развитие. Планът очертава общинската политика в младежката област, анализира текущото състояние и потребностите на младите хора и предизвикателствата пред политиката за младежта, включваща в себе си изпълнени през 2023 г. дейности от различни сектори, както и действия, които трябва да бъдат предприети. Той е документ за разработване на конкретни мерки за работа с младите хора, за насърчаване на икономическата активност и кариерно развитие, подобряване достъпа до информация и качествени услуги, насърчаване на здравословния начин на живот, превенция за социалното изключване на млади хора в неравностойно положение и др. В изпълнение на чл.16, ал.4 от Закона за младежта, по предложение на кмета на общината, общински съвет приема годишен план за младежта.

 Целевата група на дейностите в плана са насочени към младите хора на възраст между 15 и 29 години, организирани или не в различни структури, без оглед на тяхната расова, етническа, национална, социална и културна принадлежност. Състоянието на младите хора и участието им в обществения живот са един от най-важните приоритети на Община Разград. Активното им включване в решенията и действията на местно и регионално ниво е крайно необходимо в стремежа да се изгради едно проспериращо общество. Младите хора и тяхната успешна професионална, социална и личностна реализация са важен приоритет на ръководството на Община Разград и предмет на целенасочена политика, прилагана с цел удовлетворяване потребностите и интересите на тази целева група.

 Общинският годишен план за младежта 2024 година не променя дефинираните цели, направления и логическа рамка. Едновременно с това залага новите приоритети на младежките политики, които са разработени в Националната стратегия за младежта (2021-2030), които ще бъдат водещи в следващия период. В стратегията за младежта до 2030 година цели са:

 ● Насърчаване на неформалното обучение;

 ● Насърчаване на заетостта и подкрепата за млади хора;

 ● Насърчаване на ангажираността, участието и овластяването на младите хора;

 ● Развитие и утвърждаване на младежката работа в национален мащаб;

 ● Насърчаване на здравословен и природощадящ начин на живот;

 ● Насърчаване на културата и творчеството сред младите.

 Настоящият документ се приема за 2024 г. и определя целите и приоритетите на общинската политика за младите хора, като в процеса на изпълнение той може да бъде актуализиран в зависимост от постигнатите резултати и евентуалните промени, които биха могли да настъпят в Стратегията за младежта на община Разград.

 Общинският план за младежта се реализира в партньорство с всички заинтересовани страни на общинско ниво: Общински съвет-Разград, Дирекция „Бюро по труда“, отдели към общинска администрация работещи в областта на образование, социални услуги и здравеопазване, култура и спорт, Регионално управление на образованието, Регионална здравна инспекция, училища, културни институции, СНЦ „Жанета“, СНЦ „Интрегро-България“, Местната комисия за борба с противообществените прояви на малолетните и непълнолетните /МКБППМН/, Общински съвет по наркотични вещества, Българският червен кръст /БЧК/, Национален статистически институт /НСИ/ и други.

 ***1. Демографска перспектива***

Младежкото население на възраст от 15 до 29 години на Община Разград от 2020 до 2022 година по местоживеене, пол и възраст



 Данните показват, тенденцията на намаляване на населението в Община Разград . За периода от 2020 до 2022 във възрастовия диапазон 15-29 години, намалява от общо 6126 до 5304, или от 13,4 % от населението до 12,4 %. Източник на информация за статистическите данни е **Инфостат** - <https://infostat.nsi.bg/> , **НСИ** - <https://www.nsi.bg/> .

 ***2. Коефициент на заетост по данни от Преброяване на населението и жилищният фонд през 2021г. на Териториално статистическо бюро – Север, отдел „Статистически изследвания – Разград „ :***

 - Относителен дял на населението в община Разград на 30 - 34 навършени години с висше образование - % 37.0 - Коефициент на заетост на населението в община Разград на възраст 15 - 29 навършени години - % 39.1 - Коефициент на икономическа активност на населението в община Разград на възраст 15 - 29 навършени години - % 46.9

 - Коефициент на безработица на населението в община Разград на възраст 15 - 29 навършени години - % 16.6

- Коефициент на безработица на населението в селата на възраст 15 - 29 навършени години - % 29.2

- Самостоятелно заети лица в община Разград на възраст 15 - 29 навършени години - бр. 75

- Относителен дял на незаетите и неучащи лица в община Разград на 15 - 29 навършени години - % 23.4

- Относителен дял на населението в община Разград на 15 -29 навършени години, оценяващи здравословното си състояние като много добро - % 42.4

- Относителен дял на населението в община Разград на 15 -29 навършени години участвали в неформално обучение - % 3.9

**ІІ. АНАЛИЗ НА ПРЕДИЗВИКАТЕЛСТВАТА ПРЕД МЛАДЕЖКАТА ПОЛИТИКА В ОБЩИНА РАЗГРАД ПРЕЗ 2023 ГОДИНА**

Младите хора в Община Разград, наблюдавани в общия контекст на възрастовата група и в своята индивидуалност, носят характерните особености на младежката общност в глобалния европейски и световен план. Отличава ги динамичното развитие на възгледите и възприятията им като представители на ново поколение.

 Най-разпознаваем в младежката общност остава стремежът към независимост, подхранван от разнообразни информационни източници, чрез които различни по своята същност авторитети се превръщат в модели за подражание. Това понятие младежите свързват преди всичко с финансовата свобода. Проучването на техните нагласи ясно показва, че материалният аспект има водеща роля, когато степенуват категориите на собствената си ценностна система. Те измерват успеха с нивото на социална и икономическа свобода, до което могат да достигнат с професионална реализация или друга форма на изява. Това обуславя стремежа да вземат самостоятелни решения в желанието им да намерят своето поприще и призвание.

 В този деликатен период на техния живот оказват влияние обективни и субективни фактори, сред които най-силно въздействие имат незадоволителните условия на младежкия пазар на труда. Пазарният глад за определени специалисти все повече се разминава с реалните възможности на професионалното образование от една страна, а от друга нивото на компетентност на младите специалисти често не кореспондира нито с тяхната самооценка, нито с изискванията на работодателите. В този процес полезната роля на Общината е да посредничи в партнирането и диалога между образованието и бизнеса, да насърчава навлизането на дуалното образование в сфери, важни за икономическия и социален микроклимат.

 **1.Трудова заетост**

* **Заетост при младите хора**
* **Анализ на състоянието**

 През 2023 година броят на безработните младежи до 29 години, регистрирани в бюрата по труда от община Разград е 63. Относно дългосрочната безработица сред младежите (12 месеца или повече) в ДБТ са регистрирани 2-ма младежи във възрастова група 15-29 навършени години, или 3,2%.

 През анализираният период януари - декември на 2023 година усилията на Бюро по труда от Община Разград бяха насочени към намаляване на младежката безработица

 В условията на пазарна икономика от най-важно значение за младите хора е предстоящото им трудово и социално реализиране. Към този план трябва да съществуват добри перспективи за осигуряване на заетост, поддържане и подобряване условията на труд, както и добра среда за разширяване на възможностите за интегриране. Причините за младежка безработица могат да се обединят в няколко аспекта:

 - Дисбаланс между реалното търсене на пазара на труда и младежите с определено;

- професионално направление;

- занижено равнище на професионална квалификация, дължащо се на слаба

практическа подготовка и ниска информираност;

- слабо търсена или неточна професионална ориентация;

- липсата на трудов опит, който е основен фактор за всеки работодател при подбор на кадри;

- демотивация от предлаганото заплащане при несъобразяване или пренебрегване на дадената квалификация и др.

 Позицията на младите хора на пазара на труда е специфична, тъй като в повечето случаи те нямат трудов опит по придобитата специалност. Ключов момент при създаването на възможности за младите хора да намерят своето място в обществото, да постигнат икономическа независимост и да се развият, e намирането на подходящо работно място. Обществото следва да предлага възможности за реализация на пазара на труда на младите хора, за предотвратяване на продължителната безработица. В последната година безработицата при младежта между 15-29 години намалява. Откриват се нови работни места, но поради ниското заплащане и невъзможност да упражняват професията, за която са учили, младежите не се включват активно в трудова дейност. Избират да заминат в чужбина, където заплащането е по –високо, но за сметка на това труда, който полагат не изисква висока квалификация /предимно в сферата на обслужването/.

* **Предприети мерки**

 Чрез прилагане на насърчителни мерки за устройването им на работа и за по-добра реализация на пазара на труда, включване в Национална програма по заетостта /ЗП/ по Закона за насърчаване на заетостта /ЗНЗ/, Национална програма /НП/ "Мелпомена" (12м.) по Оперативна програма „Развитие на човешките ресурси“/РЧР/, Схема „Младежка заетост", включване към регионален /национален проект/ Компонент 2. Насочване на работа по подходяща Младежка заетост по ЗНЗ по чл.50 и чл.51 ал.1., включването им в заетост посредством Националния план за изпълнението на Европейска гаранция за младежта. Той е една добра алтернатива за стартова реализация на младите хора. Лицата от тази група се реализират трудно на пазара на труда, поради липса на стаж, професионални умения, опит и трудови навици.

 **Схема „Младежка заетост”** по Оперативна програма „Развитие на човешките ресурси”.

 Основна цел на програма е предоставяне на възможност за младежи до 29-годишна възраст включително, за стажуване, обучение по време на работа при работодател. Повишаване конкурентоспособността на младежите чрез осигуряване на стажуване или обучение, което ще улесни прехода от образование към заетост, а и едновременно с това ще доведе до натрупване на ценен професионален опит, необходим за заемане на свободни работни места, заявени от работодатели.

 **НП "Мелпомена"**:

 Основна цел на програмата е намаляване на безработицата чрез разкриване на работни места за подпомагане дейността на театрите в България. Предаване на натрупания опит между поколенията и насърчаване на приемствеността за съхранение и развитие на културните ценности. Обект на програмата са безработни лица със специфичен опит, професионална квалификация, знания и умения в областта на театралното изкуство, регистрирани в Дирекция „Бюро по труда”. За община Разград през 2023 г. е включен 1 младеж.

**Регионален /национален проект/ Компонент 2**:

 Основна цел на програмата е осигуряване на заетост на продължително безработни лица, регистрирани в бюрата по труда. Повишаване пригодността за заетост на лицата, обект на Програмата, чрез включването им в обучения, водещи до повишаване на знанията и квалификацията. Тя се реализира на територията на Република България, като с предимство са региони с равнище на безработица над средното за страната за предходната година. Работодателите са от публичния сектор в т.ч. наемане на безработни лица за работа в аварийни групи за неотложни действия по предотвратяване и/или преодоляване на последствията от аварии и природни бедствия (наводнения, пожари, свлачища, тежки зимни условия, земетресения и други). За Община Разград са включени 3-ма младежи.

 **Насърчаване на работодатели-микропредприятия** за първите пет разкрити работни места, на които са наети безработни лица (чл. 50 от ЗНЗ), за Община Разград е включен 1 младеж.

 **Схема за държавна помощ за наемане на работещи в неравностойно положение** (чл.51 ал. 1 от ЗНЗ) за Община Разград е включен 1 младеж.

 Чрез посредничеството на дирекция „Бюро по труда”, гр.Разград през 2023 година, 11 лица във възрастова група 15-29 години са повишили своята професионална квалификация.

 Бюрото по труда е осигурило заетост на 45-ма младежи по национални и европейски програми през 2023 година:

**- по НП по Закона за насърчаване на заетостта – 4 лица**

**- по ОП„Развитие на човешките ресурси“– 41 лица**

 В изпълнение на Националния план за изпълнение на Европейската гаранция за младежта бюрата по труда на територията на област Разград организират:

• Професионално ориентиране на всеки регистриран безработен младеж;

• Мотивационно обучение;

• Обучение за придобиване на професионална квалификация и/или ключови компетентности, търсени на пазара на труда;

• Осигуряване на стажуване на работното място на младежи с образование и квалификация;

• Осигуряване на чиракуване на младежи с ниско равнище на образование и без квалификация.

 **Ателие за търсене на работа** - Психологическите услуги са насочени най-вече към клиенти на ДБТ от групите в неравностойно положение на пазара на труда – с цел стимулиране на тяхната самоувереност и активно поведение на пазара на труда, планиране на кариерата, развитието им, повишаване на тяхната квалификация и мотивация за работа. Екипите активно провеждат мотивационни обучения, професионално ориентиране и консултиране на клиентите на бюрата по труда. През 2023 г. в „Ателиетата за търсене на работа“ са включени 63 лица на възраст от 15 до 29 години. С включването им в „Ателиетата“ се цели лицата да се запознаят с услугите, които предлагат бюрата по труда, да бъдат консултирани за правилното изготвяне на техният кариерен план, също така да бъдат подготвени за доброто им представяне при среща с бъдещ работодател, както и подготвяне на необходими документи за кандидатстване на работа.

 **Самостоятелно заети лица** на възраст от 15-29 години са 3 /три/ лица. Младежите, които са получили консултиране за намиране на работа, за развитие на собствен бизнес и за възможности за преквалификация и за професионални обучения са общо 152-ма. Те са включени в професионално ориентиране по професии от всички области на икономическата и социалната сфера. Консултирани са за избор на професия и пътищата за придобиване на желаната квалификация. Получили са професионално информиране за:

* Същността на професиите, изискванията и условията за тяхното усвояване и упражняване;
* Личностните изисквания за професионална пригодност;
* Възможностите за обучения, с цел успешна реализация на пазара на труда;
* Дейности на работодатели и обучаващи институции, свързани с конкретни професии;
* Представяне на предлагани услуги от ДБТ пред завършващи ученици; Осъществени срещи с представители на ПГССХВТ "Ангел Кънчев", УМБАЛ "Медика" – гр. Русе, и РУО.

 Община Разград подпомага младежите, да се включат в заетост и/или обучение и чрез т. нар. младежки медиатори, финансирани по националната програма „Активиране на неактивните“. Младежките медиатори са специално обучени да идентифицират лица попадащи в категорията – нито учат, нито работят, нито са включени в някакви обучителни програми. Те трябва да насърчат целевата група да се регистрира в ДБТ и да бъде обхваната от мерките, които се предлагат. Младежките медиатори се назначават към общинските администрации.

**2. Образование**

* **Млади хора, преждевременно напуснали образователната система**
* **Анализ на състоянието:**

 В изпълнение на ПМС № 100 от 08.06.2018 г. за създаване и функциониране на Механизъм за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст, със заповед на РУО – Разград всяко населено място на територията на община Разград е включено в район на обхват, като за районите са сформирани екипи за обхват, включващи представители на ангажираните институции. За община Разград районите на обхват и екипите за обхват са 8 на брой. Информацията от извършените обходи с необходимите данни за откриване и обхващане в образователната система на децата и учениците се отразяват в информационна система за развитие на механизма (ИСРМ) в междуинституционалната платформа „Посещаемо и безопасно училище“. За деца и ученици, не посещаващи ДГ/училище са предприети мерки – посещение на адрес, справки в МВР за местоживеенето, за обща и допълнителна подкрепа, допълнително обучение по учебни предмети.

 В изпълнение на гореспоменатия Механизъм през 2023 г. са обходени 237 адреса на деца и ученици, не посещаващи училище/детска градина. В резултат на извършените обходи е установено:

* деца/ученици заминали в чужбина – 173 деца/ученици;
* записани деца и ученици в ДГ/училища – 16 деца/ученици;
* деца/ученици не открити на адрес – 46 деца/ученици;
* преместени в друга област – 2 деца/ученици;
* брой отпаднали - 0 деца/ученици.

 Осигуряването на равен достъп до качествено образование за всички ученици в задължителна училищна възраст и намаляването броя на не обхванатите и отпадащите ученици от образователната система в община Разград се осъществяват чрез:

 - Партньорство на общината и училищните общности с РУО – Разград, Дирекция „Социално подпомагане“, НПО и други институции за местни инициативи с цел реинтегриране на вече отпадналите от училище ученици;

 - Разработване на механизъм за ежедневно информиране на родителите за отсъствията и закъсненията на учениците;

 - Осигуряване на безопасна и сигурна среда (охрана и видеонаблюдение в училищата, превенция срещу агресията);

 - Здравно обслужване на учениците в училищата;

 - Гражданско образование.

* **Предприети мерки**

 Изпълнението на дейностите по Механизма за съвместна работа на институциите по обхващане и включване в образователната система на деца и ученици в задължителна предучилищна и училищна възраст цели обхващането в образователната система на децата и учениците в задължителна предучилищна и училищна възраст, изготвяне от екипите за обхват на списъци с мерки за взаимодействие с компетентните институции за прилагане на комплексен подход от интервенции, осъществяване на взаимодействие с родителите за включване и задържане на децата и учениците в образователната система и предоставяне на информация на кмета на общината за констатирани нарушения на задълженията на родителите с цел налагане на наказания по реда на чл. 347 от Закона за предучилищното и училищното образование.

 През отчетния период 2022-2023г. във връзка със създаването и функционирането на междуинституционален екип за координиране на дейностите в подкрепа за личностно развитие на децата и учениците се работи в насока подобряване на координацията и сътрудничеството между институциите, имащи отношение към работата с ученици в риск (жертви на насилие и тормоз в училище и/или в семейството, в риск от насилие, с рисково поведение). Това се осъществи чрез прилагане на Координационния механизъм за взаимодействие при работа в случаи на ученици, жертви на насилие или в риск от насилие и за взаимодействие при кризисна интервенция, както и Механизъма за противодействие на тормоза и насилието в институциите в системата на предучилищното и училищното образование и Алгоритъм за прилагането му, утвърден със заповед № РД09-5906/28.12.2017 г. на министъра на образованието и науката. Основната цел е намаляване проявите на агресия и тормоз сред младите хора, както и намаляване на рисковото поведение сред учениците.

При постъпване на информация в ДСП - Разград се предприемат незабавни действия по компетентност от страна на служителите в ОЗД. Всяка информация за дете, отпаднало или в риск да отпадне от училище се завежда сигнал, който се отработва и информацията се връща на компетентния орган.

Рисковите фактори в средата, които могат да повлияят на обучението на учениците, са:

 • Нестабилна семейна среда;

 • Агресивно поведение и ниска мотивация на учениците;

 • Неподходящ приятелски кръг;

 • Лесен достъп до психоактивни и наркотични вещества;

 • Нисък социален статус на семействата. Склонност децата да бъдат ползвани като работна ръка с цел допълнителни доходи в семейството;

 • Трудности при усвояване на учебния материал и ниска мотивация;

 • Неангажираност в училищния живот;

 • Нереалистична представа за модел на поведение.

 Педагогическите екипи на училищата и Община Разград разработват свои политики за намаляване на процента на напусналите ученици. Успоредно с традиционните механизми за работа и превенция на случаите на преждевременно напускане във все повече училища се прилагат нови подходи, добри практики на други педагогически колективи, разработват се проекти, търси се съдействие от родителската общност за подобряване на училищната среда. Образователните институции осъществяват дейности и различни задачи, насочени главно към превантивната работа с учениците за задържането им в училище. Изготвени са програми за работа с децата в риск, включващи: анализ на състоянието, като се очертават и причините за това и се набелязват мерките за въздействие и закрила, в т. ч. работата с родителите.

Педагозите и социалните работници в по-голяма степен обръщат внимание върху слабата заинтересованост на родителите по отношение образованието на техните деца и по - общо върху проблема за отговорното родителство.

* **Професионално ориентиране и реализация**
* **Професионални училища по вид:**

 Образователната инфраструктура на община Разград включва шест професионални гимназии, пет от които са държавни - НПТГ „Ш. Петьофи“, ПГТС „Христо Смирненски“, ПГИ „Робер Шуман“, ПГХТБТ „Мария Кюри“ и ПГО „Станка Николица Спасо - Еленина“ и ПГССХВТ „Ангел Кънчев“, която е общинска гимназия.

 Професионалните гимназии на територията на община Разград подготвят специалисти със средно образование в областта на химическата промишленост и биотехнологиите, машиностроенето, информационните технологии, селското стопанство и хранително-вкусовата промишленост, козметичните и фризьорски услуги, транспорт и строителство, по икономически дисциплини. Основните тенденции в тяхното развитие са свързани с насърчаване сътрудничеството между бизнес и образование, развитие на публично-частното партньорство, модернизиране на образователната система и подготвяне на по-мотивирани, компетентни и информирани специалисти.

* **Придобили степен на професионална квалификация в професионални гимназии и професионални колежи по пол, степен на професионална квалификация и форма на собственост на образователната институция**
* Придобили степен на професионална квалификация през 2023 г. по пол и степен на професионална квалификация:

През учебната 2023г за ПГИ „Робер Шуман" — гр. Разград:

- Общо: 81 бр., в т.ч.

- 24 момчета — III-тa степен на ПК

- 57 момичета - III-та степен на ПК

През учебната 2023 г. за ПГССХВТ „Ангел Кънчев“:

* Общо:18 ученици
* 4 момичета III-та степен на ПК
* 14 момчета III-та степен на ПК

През учебната 2023г. за ПГХТБТ „Мария Кюри“

* Общо:21 ученици
* 5 момичета III-тa степен на ПК
* 16 момчета III-тa степен на ПК

През учебната 2023г. за ПГТС „Христо Смирненски“

* Общо :11 ученици
* 10 момчета III-та степен на ПК
* 1 момиче III-та степен на ПК

През учебната 2023г. за НПТГ „Шандор Петьофи“:

* Общо 64 ученици
* 1 момиче II-тa степен на ПК
* 20 момчета II-тa степен на ПК
* 2 момичета III-тa степен на ПК
* 41 момчета III-тa степен на ПК

През учебната 2023г. за ПГО „Ст. Николица Спасо-Еленина“:

* Общо 5
* 2 момичета- II-та степен на ПК
* 1 момиче IV-та степен на ПК
* 2 момичета V-та степен на ПК
* По линия на КНСБ са включени в обучение ученици над 16 год. по трудови права
* **STEM профили и професии**

 През учебната 2022/2023 година в общинските училища е реализиран държавен план-прием в VIII клас с общ брой от 11 паралелки - ПГССХВТ „Ангел Кънчев”, гр. Разград – 2, ППМГ „Акад. Н. Обрешков”, град Разград – 4, ПГПЧЕ „Екзарх Йосиф”, гр. Разград – 4, Спортно училище”, град Разград – 1 и 1 паралелка в V клас ППМГ „Акад. Н. Обрешков”, град Разград.

За поредна година двете профилирани гимназии - ПГПЧЕ „Екзарх Йосиф”, град Разград и ППМГ „Акад. Н. Обрешков”, гр. Разград успяха да реализират планирания прием от четири паралелки.

 В ПГПЧЕ „Екзарх Йосиф”, гр. Разград е реализиран успешно утвърдения план-прием приоритетно в сферата на чуждите езици – четири паралелки с прием след VІІ клас:

-1 паралелка с профил „Чужди езици“ с интензивно изучаване на английски език с втори профилиращ предмет испански език с 26 ученици;

-1 паралелка с профил „Чужди езици“ с интензивно изучаване на английски език с втори профилиращ предмет немски език с 26 ученици;

-1 паралелка с профил „Чужди езици“ с интензивно изучаване на немски език с втори профилиращ предмет английски език с 26 ученици;

-1 паралелка със STEM профил „Природни науки“ с 26 ученици;

 В ППМГ „Акад. Н. Обрешков”, гр. Разград реализират утвърдения план-прием от четири паралелки с прием на ученици след VІІ клас:

-1 паралелка с профил „Математически“ с 26 ученици;

-1 паралелка с профил „Софтуерни и хардуерни науки“ с 26 ученици;

-1 паралелка с профил „Природни науки“ с 26 ученици;

-1 професионална паралелка с професия „Приложен програмист“, специалност „Приложно програмиране“, която е включена в списъка на STEM професиите с 26 ученици. В училището, след спечелен проект по Национална програма „Изграждане на училищна STEM среда“, е изграден и вече успешно функционира STEM център, който е важна предпоставка за разкриване на паралелки с обучение по STEM професии и специалности.

За поредна година профилираната гимназия е с реализиран прием и в V клас (1 паралелка с 26 ученици) в профил „Математически“. За обучението по изброените профили и професии гимназията разполага с добре оборудвани компютърни кабинети.

**STEM професии, по които се осъществява обучение в ПГИ „Робер Шуман" гр. Разград :**

 -„Спедитор“, „Логистик“.

**STEM професии, по които се осъществява обучение в ПГССХВТ „Ангел Кънчев”, гр. Разград“:**

* „Техник на селскостопанска техника“, „Механизация на селското стопанство“.

**STEM професии, по които се осъществява обучение в ПГХТБТ „Мария Кюри“, гр. Разград:**

* „Технология в биопроизводствата“, „Технология на фармацевтични и парфюмерийно-козметични продукти“, „Технологичен и микробиологичен контрол в химични производства“.

**STEM професии, по които се осъществява обучение в ПГТС “Христо Смирненски“, гр. Разград:**

-„Техник по транспортна техника“, „Електромонтьор“, „Строителен техник“.

**STEM професии, по които се осъществява обучение в НПТГ“Шандор Петьофи“, гр. Разград:**

* „Системен програмист“, „Приложен програмист“, „Техник по компютърни системи“, „Електромонтьор“, „Електротехник“, „Техник на енергийни съоръжения и инсталации“, „Машинен оператор“, „Мехатроника“, „Техник на електронна техника“.

 - **Анализ на състоянието**

Важен фактор при определяне на държавния план-прием за специалностите, които профилираните и професионалните гимназии предлагат, както и при разкриване на нови специалности, освен нуждите на местния бизнес и търсените от пазара на труда професии, темповете и насоката на социално-икономическото развитие на региона, трябва да се вземат под внимание и интересите на младите хора.

Образователната политика на Община Разград е ориентирана към разкриване и поддържане на паралелки и специалности, които да са привлекателни за учениците от общината и региона - биотехнологии, фармация, машиностроене, информационните технологии, селското стопанство и хранително-вкусова промишленост, туризъм и селско стопанство, транспорт и строителство. Утвърждават се и следните тенденции: увеличаване приема на ученици в STEM профили и професии, както и развитие на дуалната форма на обучение в професионалните гимназии, разширяване на партньорската мрежа от институции, висши училища и бизнеса за провеждане на практическо обучение в реална работна среда.

Паралелно с това профилите и специалностите, които профилираните и професионалните гимназии предлагат, както и новите специалности, които ще бъдат разкривани в бъдеще, трябва да бъдат съобразени с интересите на младите хора, нуждите на местния бизнес и търсените на пазара на труда специалности от професии, темповете и насоката на социално-икономическото развитие на самия регион.

* **Предприети мерки**

По данни на НЕИСПУО към 05.10.2023 г. 276 ученици от професионалните гимназии в община Разград са включени в дуална форма на обучение. Прилагането на дуалното обучение е възможност за предоставяне на практическо обучение, чрез реализиране на стажове и практики в съответните фирми и предприятия – партньори.

Кариерно ориентиране и консултиране включва дейности по информиране, диагностика, консултиране, посредничество и проследяване, с оглед подпомагане на учениците в техния самостоятелен и осъзнат избор на образование и/или професия и осъществяване на връзка между училището и пазара на труда.

Кариерното ориентиране и консултиране и подготовката за професионална реализация на ученици и студенти на общинско ниво се осъществява приоритетно от ЦПЛР – ЦУТНТ, гр. Разград, което включва:

- разкриване на интереси, нагласи и мотивация за избора на образование и професия;

- умения за планиране на учебното и личното време;

- свързване на индивидуалните особености с изискванията на желаното образование;

- подкрепа за вземане на решения, свързани с продължаване на образованието;

- формиране на умения за планиране на кариерното развитие;

- решаване на вътрешни и външни конфликти, свързани с възможностите за образователна, професионална и личностна реализация.

**3.** **Здравеопазване, благосъстояние и спорт:**

* **Създаване на условия и насърчаване на младите хора към здравословен начин на живот, здравословно хранене, физическа активност и спорт.**

**- Анализ на състоянието**

 Преходът от детството към зрялата възраст се счита за най-важния период във физическото, психическо и емоционално израстване на всеки човек. Тогава се изграждат голяма част от навиците, свързани с физическото, психичното и емоционално здраве, начина на хранене, физическата активност и спорта. Формират се умения за самоконтрол върху личните емоционални състояния и поведение. Създават се моделите за здравословно поведение, култура и начин на живот. Физическото и психично здраве са ключов елемент на социалното благополучие и приоритетна област на политиката за младежта.За подобряването на физическата активност и спорт, Община Разград съдейства за организирането на общински състезания, турнири, спортни празници и спортни предизвикателства, с цел създаване на условия на младите хора за развитие, изява и повишаване на личната им мотивация, увеличаване на заниманията им със спорт сред природата, подобряване на техническите им умения и подобряване на спортните резултати на младежите - участие в Ученически игри 2023 г., в организирани общински кросове по повод на Деня на Разград, Ден на предизвикателството и други. В училища в община Разград са сформирани и групи по различен вид спорт - футбол, баскетбол и волейбол.

 **- Предприети действия**

 В училищата медицинските специалисти подготвят всяка учебна година план-програми за здравно образование и изнасят презентаци, лекции и беседи на теми, свързани със здравословния начин на живот. Броя млади хора участващи в дейности по проекти и инициативи за насърчаване на здравословния начин на живот, здравословно хранене, физическата активност и спорт е 1161 младежи.

 В Община Разград са назначени и работят двама здравни медиатори. Те съдействат и осъществяват превенцията на различни заболявания и подобряване здравния статус на уязвимите групи общности. При младежите от уязвимите групи нарастват потребностите от по-задълбочени знания в областта на сексуалното и репродуктивно здраве, предпазване от полово предавани болести, превенция на вредните поведенчески фактори. Целта на медиаторската програма е:

* Подпомагат осъществяването на контактите (придружаване, информиране, разясняване) между общо практикуващите лекари и/или други медицински специалисти и пациентите от уязвими групи;
* Предоставят информация на лицата от уязвими групи за необходимостта и значението на услугите, които предоставя НЗОК, и оказване на съдействие за попълването на необходимата документация;
* Провеждат съвместни мероприятия с РЗИ за осигуряване за информация и профилактика на рискови заболявания кат HIV/СПИН сред уязвимите групи, които не посещават лечебни заведения .
* Консултации по въпроси, като : семейно планиране и репродуктивно здраве, здравословно хранене, хигиена и основни здрави проблеми и други

 Младите хора в общината имат възможност да спортуват активно при изявено желание от тяхна страна, според личните им предпочитания. Чрез различните спортни занимания младите хора развиват ценни физически и психически качества, осъществява се превенция на заболявания, както и превенция на противообществените прояви и престъпността.

В областта на спорта в Община Разград се развиват в няколко направления:

* Развитие и популяризиране на физическото възпитание и спорта и осъществяване на тренировъчна и спортно – състезателна дейност на спортните клубове по отделните видове спорт; -
* Физическо възпитание и спорт в предучилищните детски заведения и в училищата на територията на общината; -
* Физическо възпитание и спорт за всички.

 За 2023 година Община Разград е подпомогнала дейността на 22 (двадесет и два) спортни клуба и спортно – туристически дружества, разделени по групи в зависимост от вида на спорта, който развиват, както следва:

**1.** СПОРТНИ КЛУБОВЕ РАЗВИВАЩИ ИНДИВИДУАЛЕН ОЛИМПИЙСКИ СПОРТ

* Спортен клуб „Бадминтон - Разград“;
* Спортен клуб по борба „Лютфи Ахмедов“
* Спортен клуб по бокс „Олимпия“
* Спортен клуб по колоездене „Спринт“
* Спортен клуб по лека атлетика „Лудогорец“
* Спортен клуб по стрелба с лък „Антибиотик
* Спортен брейкинг клуб „Шадоус“
* Спортен клуб „Джудо Разград“
* Спортен клуб по тенис на маса „Лудогорец“

 **2.** СПОРТНИ КЛУБОВЕ РАЗВИВАЩИ КОЛЕКТИВЕН ОЛИМПИЙСКИ СПОРТ

* Баскетболен клуб „Лудогорец“
* Баскетболен клуб „Вълци“
* Волейболен клуб „Лудогорец“
* Футболен клуб „Ураган“ с. Гецово
* Футболен клуб „Спортист“ с. Пороище
* Футболен клуб „Бели лом“ с. Дряновец

 **3.** СПОРТНИ КЛУБОВЕ РАЗВИРАЩИ НЕОЛИМПИЙСКИ СПОРТ

* Спортен клуб по ориентиране „Абритус“
* Шахматен клуб „Абритус“
* Спортен клуб по културизъм „Гладиатор“
* Спортен клуб по стрелба „Дръзки“
* Спортен карате клуб „Будо“

 **4.**СПОРТНИ КЛУБОВЕ РАЗВИВАЩИ СПОРТ ЗА ВСИЧКИ И СПОРТНО – ТУРИСТИЧЕСКА ДЕЙНОСТ

* Спортен клуб „Спорт за всички“
* Клуб по спортен туризъм „Зелен стъпка“

 Чрез ЦПЛР - УСШ "Р. Бухтев" са реализирани няколко програми, както следват:

* НП "Подкрепа за личностно развитие на децата и учениците“
* Модул "Подкрепа на децата и учениците за работа в ЦПЛР - за развитие на интересите, способностите и компетентностите и изявата в областта на спорта" , който имат за цел:
* Повишаване мотивацията в децата за занимания със спорт;
* Увеличаване обхвата на децата желаещи да спортуват;
* Подобряване на материално – техническата база.
* **Превенция на проблеми, свързани с психичното здраве и тютюнопушенето сред младите хора**

**- Анализ на състоянието**

 За осъществяването на превенция на рисковото поведение сред младите хора – зависимости от психоактивни вещества, безопасен интернет, на младежите в община Разград се оказва психологическа подкрепа от училищни психолози в училища.

 Осъществяването на превантивни дейности сред учащите се в Община Разград се реализира и от Общинския съвет по наркотични вещества и Превантивно-информационен център към него. Работата на ОБСНВ и ПИЦ е насочена към реализиране на образователни кампании и изработване на информационни материали, целящи разясняването на видовете психоактивни вещества, вредата и последиците от тяхната употреба. Целта на тези кампании е не само да се повиши информираността на учениците за въздействието на наркотичните вещества, но и да се моделира тяхното здравословно поведение за в бъдеще.

* **Предприети мерки**

 През 2023 г. експерти от ОБСНВ и ПИЦ посетиха училища от област Разград, като учениците бяха запознати, чрез беседи и дискусии, с информация по следните теми: „Тютюнопушене – употреба и последствия“, „Вредите от употребата на тютюнопушене“, „Електронни цигари/вейпове – употреба от подрастващите и вредните последици“, „Употреба на енергийни напитки сред подрастващите“, „Алкохол – употреба, злоупотреба и последици за употребяващия“, „Видове наркотични вещества“, „Вредите от употребата на алкохол“, „Вредите от тютюнопушене“, „Райски газ, снуз, фентанил – употреба, вреда и последици“, „Здравословно хранене“. В училища в Община Разград бе отбелязан и Световен ден на психичното здраве.

*Организиране на общински информационни кампании, насочени към младите хора се реализираха чрез кампании организирани от ОБСНВ и ПИЦ*

- Кампания за 26 юни - Международен ден срещу злоупотребата на наркотици и нелегалния трафик на наркотични вещества. Провеждат се различни инициативи по тематиката, като за 2023г. беше организиран куиз свързан с темата за наркотичните вещества и зависимостите;

- Кампания за 10 октомври - Международния ден на Психичното здраве – отразен с танци, екипни състезателни игри, послание към учениците в училище по радиото на училището с покана да се включат в кампанията като изиграят едно българско хоро. Екипа на ОбСНВ и ПИЦ беше поканен да присъства при отбелязване на събитието в две от училищата гр. Разград, където със съдействието на учителите по ФВС и педагогическия съветник и психолога часът се проведе в изпълнение на различни физически упражнения. В едното училище гр. Разград часът завърши с български хора. Психолозите от двете училища изнесоха кратко резюме за това, че психическото здраве е свързано с физическата активност и здравословното хранене.

Във връзка с реализиране на дейностите, заложени в Плана за работа на Общинския съвет по наркотични вещества и Превантивно-информационния център към него за превенция на употребата и злоупотребата с наркотични вещества за 2023 г., приет с решение № 628 по протокол №44 от 28.02.23 г. на Общински съвет - Разград, през цялата 2023 г. по график бяха обхванати учениците от 2 до 12 клас от училищата в област Разград. Броят на раздадените материали, насочени към информираност по темата за психично здраве - 1800 бр. флаери, 40 бр. плакати

|  |
| --- |
| - Реализирани дейности,осъществени чрез РЗИ Разград свързани с превенция на вредните, рискови фактори и насърчаване на здравословния начин на живот сред младите хора в община Разград |
| Община | Дейности, насочени към превенция на: | Брой здравно-информационни мероприятия | брой участници до 19 г. |
| Разград  | **Тютюнопушене** | 4 | 103 |
| Разград  | **Тютюнопушене** - Измерване на въглероден монооксид в издишания въздух и количеството на карбоксихемоглобин в кръвта на пасивни и активни пушачи чрез апарат Smoker Lyzer | 2 | 31 |
| Разград | **Злоупотреба с алкохол** | 2 | 29 |
| Разград | **Злоупотреба с алкохол** - Демонстрация с алкоочила | 2 | 29 |
| Разград | **Нездравословно хранене** | 1 | 47 |

* **Превенция на проблеми, свързани със сексуалното и репродуктивно здраве на младите хора**
* **Предприети мерки**

|  |  |  |  |  |
| --- | --- | --- | --- | --- |
| Община |  Предприети дейности, чрез РЗИ Разград насочени  към превенция на: | Брой здравно-информационни мероприятия | брой участници до 19 г. |  |

|  |  |  |  |
| --- | --- | --- | --- |
| Разград | **ХИВ/СПИН и СПИ** | 9 | 232 |

|  |  |
| --- | --- |
| *Предприети дейности, чрез РЗИ Разград насочени към проблеми , свързани със сексуалното и репродуктивно здраве на младите хора.* |  |
| Община  | Брой ранни аборти сред момичета под 15 години. | Брой ранни аборти сред момичета от 15 до 19 години. | ОБЩО |  |
| Разград  | 1 | 6 | 7 |  |
| **Община Разград** | **1** | **6** | **7** |  |
|  |  |  |  |  |

 Безплатните изследвания за ХИВ/СПИН се извършват в кабинет на РЗИ-Разград. Изнасят се лекции от медицинските специалисти в училищата за повишаване на сексуалната култура, безопасен секс и превенция на ранните бракове. Броят млади хора, обхванати в информационни дейности за прилагане на предпазни мерки за сексуалното си здраве е 707 .

*По направление Здравна програма в областта БЧК Разград е работило по темата Превенция на ХИВ/СПИН:*

 На обучение проведено от РЗИ-Разград през м.септември, знания по превенция на ХИВ/СПИН са придобили 14 доброволци от БЧК.

Чрез БЧК- Разград е проведена Лятната Анти – СПИН кампания, под мотото ”Бъди отговорен”. В партньорство с РЗИ-Разград се включиха 8 /осем/ доброволци, с които раздаваха листовки и покани за безплатно и анонимно тестване на гражданите в централната част на града и в магазин ”Кауфланд”.

* **Постигане на осъзната промяна в мисленето и поведението на младите хора по отношение на опазване на околната среда**

**- Анализ на състоянието**

 Темите, свързани с опазването на околната среда, вълнуват младия човек. Разширяването на познанията по темата ще спомогне за формирането на отношение, навици и способност за реална промяна, а не само за тревожност. Позитивни са нагласите на младежта по отношение участието в екологични инициативи и е важно те да се развият. Все повече се засилват доброволческите акции в тази насока и включването на множество млади хора следва да бъде поощрено. Отговорност на младия човек днес е да бъде фактор на промяната в екологичен аспект.

- **Предприети мерки**

 В ЦПЛР – ЦУТНТ, гр. Разград се осъществяват образователно-възпитателни инициативи, свързани със здравословното хранене, безопасността на децата и младите хора в профил „Екология и опазване на околната среда“ – сформирани са клубове „Здравословен живот“, „Екология“, „Екотуризъм“, дискусионен клуб „Здраве“. Ежегодно през летните месеци Община Разград и ЦПЛР – ЦУТНТ, гр. Разград организират „Еколято“ - програма за екологично възпитание на подрастващите. През 2023 г. в инициативата са участвали общо 120 деца от 5 до 8 клас, като бяха разпределени в три смени, всяка от по 2 седмици, в 8 ваканционни групи.

 Сдружение „ЖАНЕТА“ проведе иновативна и емоционално зареждаща инициатива, като организира конна езда . Тя има за цел да помогне децата да изградят доверие, самочувствие и сила, като им предостави възможност да прекарат време сред природата и животните.

 Чрез тези инициативи, младежите и децата стават активни участници в опазването на околната среда, усвояват ценни умения и ценности като отговорност, сътрудничество и възприемчивост.

**4. Равенство и приобщаване**

* **Насърчаване на социалното включване на младите хора от уязвими групи**

- **Анализ на състоянието**

 Mладежите попадат в групата застрашена от бедност и социално изключване. Някои от факторите, които допринасят за това са: липса доходи, ниско образование и квалификация, увреждане, затруднен достъп до пазара на труда. Бедността е възможно да постави част от младежите в по неблагоприятна ситуация. Въпреки, че в България образованието – начално и средно е задължително и безплатно, липсата на достатъчно средства е възможно да стане причина детето да прекъсне обучението си, което от своя страна да го лиши от възможност да си намери по-добре платена работа. Наличието на увреждане също е рисков фактор защото не всички образователни заведения са практически пригодени да обучават деца с увреждания. Архитектурно образователното заведение може да е недостъпно за ученик с увреждане. Като алтернатива остава индивидуални форми на занятия, при които липсват социални контакти, съществени за социализацията и приобщаването. Излизайки на пазара на труда се очаква младежът да се реализира и влее в редиците на трудещите се.

 През отчетния период 2022 г. и 2023 г. в училищата целогодишно се работи с ученици в риск. Поддържа се връзка и с техните родители (настойници) за по-добри резултати. Дава се възможност за допълнителни часове за консултация по различните предмети, мотивиране и включване на ученици с изявени дарби в общински, национални и международни конкурси, както и включване в извънкласни дейности според индивидуалните им интереси.

* **Предприети мерки**

 С цел превенция на преждевременното напускане на образователната система, както и повторно включване, социализиране и адаптиране в училищата се наблюдават добри практики за организиране и провеждане дейности за педагогическа, психологическа и социална подкрепа на ученици от уязвими групи. Създаването на условия за активно социално приобщаване на децата от социално уязвими групи е важно условие за привличане и задържане на ученици в риск. С цел успешното интегриране в образователната система на учениците и младежите от етническите малцинства са необходими условия, насърчаващи разкриването на потенциала им за личностно развитие, както и тяхната успешна социализация и реализация в живота. В тази връзка усилията са насочени към подобряване на сътрудничеството и взаимодействието между всички заинтересовани страни - местна власт, училища, всички други институции, имащи отношение към развитието на младите хора. Държавата подпомага процеса на реализиране на пазара на труда чрез Агенция по заетостта се предоставя временна заетост на регистрираните лица, младежи съобразно тяхната квалификация и умения. Част от заетостта се предоставя по линия на Закона за насърчаване на заетостта. Всяка година в закона за държавния бюджет се определят целеви средства за финансиране на мерки за насърчаване на заетостта.

* **Насърчаване на толерантност и ненасилие, превенция на агресия сред младите хора, включително и в онлайн пространствата**

 - **Анализ на състоянието**

 В Община Разград функционира Местна комисия за борба с противообществените прояви, като цялостната дейност на Комисията се осъществява при стриктно спазване на разпоредбите на Закона за борба срещу противообществените прояви на малолетните и непълнолетните и насоките и изискванията на Централната комисия за БППМН - София.

Местната комисия осъществява дейността си като поддържа устойчиви партньорски отношения с организации и институции, работещи за образованието и възпитанието на децата - Отдел „Образование и спорт” към общината, РУО на МОН, Районна прокуратура, Районен съд, ОД и РУ на МВР, Отдел „Закрила на детето”, Служба „Пробация” и др. Секретарят на Местната комисия участва целогодишно в работата на Общинския съвет по наркотични вещества и Общинската комисия за закрила на детето.

**Правонарушения, извършени от млади хора**

Статистически данни за противоправните деяния през годината:

 През 2023 г. в Местната комисия са получени 16 преписки предимно от Районна прокуратура - Разград и РУ на МВР - Разград. Те се отнасят за противообществени прояви и престъпления, извършени от 21 деца /17 момчета и 4 момичета/. По възрастов признак се делят на 7 малолетни и 14 непълнолетни. По тези преписки са образувани и проведени 15 възпитателни дела, като са наложени 36 възпитателни мерки на 19 деца. По отношение на 2 деца преписките са прекратени по различни уважителни причини.

* **Предприети мерки**

 През 2023г. Местната комисия е наложила общо 36 възпитателни мерки, като в повечето случаи по целесъобразност е определяна повече от една мярка от общо 13 възможни според чл.13 на Закона за БППМН. Най-ефективните „Поставяне под възпитателен надзор на обществен възпитател” и „Задължаване на детето да участва в консултации за преодоляване на отклоненията в поведението” са реализирани от 8 обществени възпитатели, 2 психолози-консултанти и един юрист. Прилагайки индивидуален подход, подходящи методи и инструменти, те осъществяват корекционно-възпитателно въздействие на децата с противоправно поведение. В този процес взаимодействат с родителите, с приятелския кръг на децата, с училището. Създават доверителни отношения и преструктурират ценностната им система, формират нови убеждения и нагласи, насочват поведението им към законосъобразни и социално приемливи дейности. Това педагогическо въздействие изисква огромна отдаденост и висока професионална подготовка, тактичнст, търпение, както и умения за справяне с родителските дефицити, стериотипи и грешки.

*Млади хора, обхванати в дейности, насърчаващи демократичното участие, толерантността и противодействието на езика на омразата*

 Като орган и по превенцията, Комисията за борба с противообществените прояви осъществява дейности за предотвратяване извършването на противоправни деяния от подрастващите. За осма поредна година Комисията издаде ***Превантивен позитивен календар /стенен/*** и го предостави навсички училищни паралелки. Чрез него по деликатен и естетически издържан начин младите хора се информират за дати и събития, които да им послужат като повод за провеждане на полезни и приятни класови дейности, за общностни преживявания, които да намаляват стреса им и да подобряват общуването и психоклимата в училищата. Страниците на календара съдържат и специално поле за вписване на важни събития за конкретната паралелка. В календара са включени някой от следните инициативи:

* ***Инициатива „Дни на отворени врати“***

Съвместно с Районен съд – Разград. В рамките на почти три седмици около 400 ученици от 8 училища посетиха съдебна зала №1 в която съдии и специалисти от Комисията запознаха младите хора с възпитателните мерки и санкциите в отговор на извършени противообществени прояви и престъпления, структурата и функциите на правораздавателната система.

* ***Инициатива******„Малка книжка за големи добротворци“***

Задачата на работата с него е да се осъществи едно наистина ранно възпитателно въздействие, чрез което децата да се обучат да овладяват собствените си чувства, гнева и агресията и да реагират адекватно в ситуации с конфликти.

* ***Инициатива „Моето различно, щуро лято” 2023г.***

Провеждане на четвърти фотоконкурс за снимка и фоторазказ под наслов „Моето щуро лято“. Както и в предходните години целта на конкурса бе да се даде възможност на подрастващите за творческа работа през лятната ваканция, смислено оползотворяване на свободното време и откриване на лично хоби или призвание.

* ***Седмица на добротата и толерантността***

По повод на Международния ден на добротата /13 ноември/ и Международния ден на толерантността /16 ноември/ комисията обяви дните от 13 до 17 ноември за Седмица на добротата и толерантността за училищата в община Разград. Цялостната превантивна дейност проведена през годината допринесе за обогатяване на познанията, емоционалния свят и ценностната ориентация на децата, за създаване у тях на умения за по-добра, ненараняваща комуникация в училищната и градска среда

* ***Тренинг-обучения на тема „Безопасно лято” в ЦРД и ЦИП ”Резонанс”.***

 През смените на летните занимални на посочените извънучилищни звена за работа с деца, психолози и педагози от Комисията за борба с противообществените прояви също проведоха тренинги и интерактивни игри за развиване на уменията им за безконфликтно общуване и предпазване на живота и здравето. Занятията бяха по едно за всяка смяна и предизвикаха интереса на участниците.

Проведе се кампания, чрез ОБСНВ и ПИЦ За Международния ден за Безопасен интернет с организиране на ежегоден конкурс на тема „Безопасен интернет“. В конкурса участваха ученици от 1-ви до 12-ти клас;

 Във връзка с 19-ти ноември 2023г, Световен ден за борба с насилието над деца, сдружение "ЖАНЕТА" стартира кампания сред училищата в област Разград за превенция на насилието. Целта на кампанията е да създаде безопасна среда, където всеки ученик може да се развива и учи без страх от насилие. Кампанията ще продължи до края на месец февруари 2024 година, когато е и „Деня на розовата фланелка“ - световен ден за борба с тормоза в училище. До тогава ще тече и конкурс за плакат или рисунка на тема "Кажи НЕ на тормоза". Целта на плаката е да се повиши осведомеността и да се насърчат позитивните взаимоотношения между децата.

* **Насърчаване на културата и творчеството сред младите хора**

 **- Анализ на състоянието**

 Участието в читалищните форми, в неформална среда, при по-свободно общуване, води до придобиване у подрастващите на увереност, че са талантливи, способни, умни и сръчни. Заниманията в читалищата стимулират инициативността и развитието на творческите умения на учениците, като им предлагат разнообразни форми за осмисляне на свободното време и занимания, чрез които да усъвършенстват таланта и заложбите си. Организират се творчески ателиета по приложни изкуства, в които се изработват накити, предмети от бита, използват се различни техники и материали. През 2023 година в ЦПЛР-ЦРД с организирана творческа дейност от общо 840 деца и ученици. Те са обхванати главно в няколко направления – музикалното изкуство - Клас по поп пеене и Младежки духов оркестър, Школа по китара и Школа по пиано, танцово изкуство с “ТФ „Феникс“, Градски мажоретен състав и ДТШ „Хорце“ .

* **Предприети мерки**

 Община Разград стимулира талантливите деца и ученици, координира общинските детски изяви в областта на художественото творчество, науката, спорта и осъществява специална закрила на учениците с изявени дарби. За тази цел всяка година Общински съвет - Разград приема Мерки за насърчаване на творческите заложби и потребности на деца с изявени дарби на община Разград. През 2023 г. е предоставен еднократен финансов стимул и грамоти на 138 деца с изявени дарби от община Разград по Мерки за насърчаване на творческите заложби и потребности на деца с изявени дарби на Община Разград за 2023 г., приети с Решение № 10 по Протокол № 2 от проведено заседание на 30.11.2023 г. на Общински съвет – Разград). Бюджетът на програмата за 2023 г. е 30 000.00 лв.

 Допълнителна подкрепа за личностно развитие на деца с изявени дарби се осъществява и в училищата, в центровете за подкрепа за личностно развитие – ЦПЛР-ЦУТНТ, ЦПЛР-ЦРД и ЦПЛР-УСШ, читалища и школи, предоставя се възможност за участие в международни, национални, областни и общински конкурси и състезания в сферата на науката, изкуствата и спорта, предлагане на подходящи и атрактивни форми на занимания, участия в общински, национални и международни конкурси и фестивали, разработване на проекти.

* **Насърчаване на ангажираността, участието и овластяването на младите хора**
* **Предприети мерки**

 По случай Световния Ден на младежта чрез **БМЧК- Разград** се проведе акция за набиране на доброволци, като предизвикаха свои връстници в интернет пространството-чрез Facebook страницата и Instagram профила на БМЧК да се присъединят към тях.

 Проведе се Акция с малдежи за пряко набиране на доброволци на градско събитие, в Разград през м.юли. С участието си придобиха опит за представените дейности по атрактивен за връстниците им начин, за да ги поканят за по-нататъчно последване в дейностите им, според техните интереси.

 Отбелязването на 102 -годишнината на БМЧК в Разград и във всички клубове премина с дейности популяризиращи облика на младежката организация. Целта и беше да я представят, като най-голямата организирана младежка общност с реален принос в намаляването на уязвимостта сред деца и младежи в областта.

От началото на учебната година до 13 октомври, доброволци от клубовете на БМЧК проведоха кампания по набиране на нови доброволци с презентация на дейностите на БЧК и БМЧК в осми , девети и десети класове в 10 училища в областта. Те успяха да достигнат до 260 свои съученици. Инвестираха над 50 часа доброволчески труд.

**5. МЛАДЕЖКИ ОРГАНИЗАЦИИ И ОРГАНИЗАЦИИ РАБОТЕЩИ С И ЗА МЛАДИТЕ ХОРА**

* **Осигуряване на подкрепяща среда за младежките организации и популяризиране на ползи от тяхната работа**
* Младежки организации и/или други организационни форми на територията на Община Разград:
* СНЦ „Феникс-Разград“ - Сдружението работи с деца, жени и семейства, младежи и възрастни и си партнира добре с ОИЦ – Разград, ЦОП – Разград, експерти и други НПО-та на територията на област Разград;
* СНЦ „Асоциация Интегро“ - Сдружението се основава на частната инициатива. Създадено е като обществена организация с цел подкрепа на младежките ромските общности за подобряване на обществено икономическото им положение, социално включване и преодоляване на дискриминацията на общността;
* СНЦ „Младежки форум-2001-Разград - Сдружение „Младежки форум 2001 – Разград” реализира проекти, свързани със социалната рехабилитация и интеграция на уязвими групи, хора с увреждания и млади правонарушители. Сдружението познава добре проблемите на младите хора от различните етнически малцинства;
* СНЦ “ЖАНЕТА“- Услугите, който предоставя сдружението са общодостъпни и специализирани. Те са подкрепящи, почасови, предоставяни в специализирана мобилна среда. След обявен конкурс, Община Разград, сключва договор с който възлага управлението на социалната услуга ЦОП на Сдружението, като лицензиран и регистриран доставчик на социални услуги за деца и семейства.
* Младежко БЧК- Разград - Основните дейности са провеждането на интерактивни обучения сред доброволци и деца в училищата и детските градини, по време на които се представят множество ролеви игри с цел дискутиране и разбиране на понятията, като стереотипи, предразсъдъци, миграция, култура, идентичност и приемственост, както и организирането на акции и кампании за насърчаване на хората да бъдат позитивен пример в обществото за уважение към различията, толерантност и емпатия.

**ІІІ. ВИЗИЯ**

Повишаване качеството на живот и реализацията на младите хора, живеещи в Община Разград, чрез устойчиви механизми за задържане, подкрепа и инвестиране в младежта като основен фактор в устойчивото развитие на града.

**ІV. ОПИСАНИЕ НА ДЕЙНОСТИТЕ, ДОПРИНАСЯЩИ ЗА ПОСТИГАНЕ НА ЦЕЛИТЕ В ОБЩИНА РАЗГРАД ЗА 2024 ГОДИНА :**

|  |  |
| --- | --- |
| **План за 2024 г. в изпълнение на Националната стратегия за младежта 2021-2030 г.**  |   |
| **Планирани дейности/инициативи/програми/мерки на местно ниво по области за 2024 г. в изпълнение на Националната стратегия за младежта 2021-2030 г.** |
| **Община …………….** | **Местни дейности/инициативи/** | **Кратко описание** | **Източник на финансиране** | **Срок на изпълнение** |  |  |  |
| **програми/мерки** | **Източник на информация** |   |  |
|   |  |
| **Приоритет 1: Насърчаване на неформално образование** |  |
| **Стратегическа цел 1.1:** Повишаване на достъпа до неформално обучение за развитие на ключови компетентности |  |
| Разград | КНСБ - обучение на ученици по проект "Моето първо работно място" - на МОН ,КНСБ и СБУ за трудови права | Придобиване на знания за основните права и задължения на младите хора при постъпване на първо работно място | МОН | 2024г., ежегодно  | КНСБ |  |  |
| Разград  | Осигуряване на стажуване  | производствена практика на реални работни места за учениците от 10 ти до 12-ти клас. Практика в 10 ти кл. "Спедиция,транспортна, складова логистика" ; 11-кл. Митническа и данъчна администрация","Икономика и мениджмънт", "Производство на хляб и хлебни изделия" "Полиграфия". В 12-ти кл.:"Производство на хляб и хлебни изделия" ,"Спедиция,транспортна, складова логистика" | МОН | 2024г | ПГИ |  |  |
| Разград  | Осигуряване на стажуване  | Практическо обучение в реална работна среда в 11 ти и 12ти клас, чрез дуална система за обучение в професиите "Хлебар", "Сладкар","Техник по селскостопанска техника"  | МОН | 2024г. | ПГССХВТ |  |  |
| Разград | Извънкласни форми и занимания по интереси, провеждани в ЦПЛР в областта на спорта, науката и изкуството. | Форми на работа в ЦПЛР - УСШ за развитие на интересите, способностите, компетентностите и изявата на учениците в областта на спорта – масови, групови, индивидуални. Дейности и форми на работа в ЦПЛР - ЦРД и в читалищата за развитие на интересите, способностите, компетентностите и изявата на учениците в областта на изкуствата. Дейности и форми на работа за развитие на интересите, способностите, компетентностите и изявите на децата и учениците в областта на науките и техниката в ЦПЛР - ЦУТНТ - масови, групови, индивидуални. Езиково обучение. | Общински бюджет | 2024 г. | Общинска администрация ,ЦПЛР-УСШ,ЦПЛР-ЦРД,ЦПЛТ-ЦУНТ |   |  |
| **Приоритет 2: Насърчаване на заетостта, предприемачеството и подкрепата за млади хора, които не, учат, не работят и не се обучават (NEETs)** |  |
| **Стратегическа цел 2.1:** Насърчаване на заетостта на младите хора |  |
| Разград  | СНЦ "ЖАНЕТА"- предоставяне на социални услуги за деца и младежи в риск | подобряване начина на живот сред децата и младежите в нужда | Бюджет СНЦ"ЖАНЕТА" | 2024г., ежегодно  | СНЦ, "ЖАНЕТА" |  |  |
| Разград  | Проект "Готови за работа" по ОП РЧР | Стимулиране на активността на младежи до 29 г. | Европейски съюз Европейски социален фонд Финансиране от държавния бюджет | 2024г. | ДБТ- Разград |  |  |
| Разград  | Проект "Нова възможност за младежка заетост" и национална програма "Старт на кариерата" | Осигуряване на заетост, обучение и стажуване на младежи до 29 г. | Европейски съюз Европейски социален фонд Финансиране от държавния бюджет | 2024г. | ДБТ- Разград |   |  |
| **Приоритет 3: Насърчаване на ангажираността, участието и овластяването на младите хора** |  |
| **Стратегическа цел 3.1:** Повишаване на нивото на гражданска ангажираност на младите хора |  |
| Разград  | Развитие на дейности в центровете за подкрепа за личностно развитие в община Разград, образователните институции и неправителствените организации в следните направления:- Доброволчество;- Гражданско образование, екологична култура;- Придобиване умения за лидерство. | Формиране на гражданска култура, приобщаване към националните и общочовешки ценности у младите хора. | Бюджет ЦПЛР-ЦУНТ,ЦПЛР-ЦРД | 2024г. | Общински администрации  |  |  |
| Разград  | 1. "Нови решения на стари проблеми", финансиран от НФМ, 2022 - 20242. "Safenet", финансиран от ЕК, 2023 - 20243. "Equal together", финансиран от ЕК, 2023 - 20244. "Подкрепяща среда за ромските младежи за придобиване на средно образование", финансиран от Българо - Американско общество - 2023-20245. Програма "Равен шанс - достъп до средно образование", финансиран от ТСА, 2023 - 20246. "Професионални възможности за млади роми"финансиран от фондация "Федерация Балония - Брюксел", 2023 - 2024  | Осигуряване на подкрепяща среда за младежките организации и популяризиране на ползи от тяхната работа. Повишаване на информираността,личностно, социално и професионално развитие на младите хора | НМФ,ЕК,Българо-американското общество,ТСА,Федерация Балония-Брюксел |   | НПО "ИНТЕГРО" |  |  |
| **Стратегическа цел 3.3:** Осигуряване на подкрепяща среда за младежките организации и популяризиране на ползи от тяхната работа |  |
| Разград | Осигуряване на подкрепяща среда за гимназисти чрез сътрудничество с младежка организация на "Тийноватор" | Осигуряване на помещение за провеждане на работни срещи и обучения с гимназисти от Община Разград, участващи в програмата на "Тийноватор" | Не е необходим финансов ресурс  | 31.05.2024 г. |  |  |  |
| Общинска администрация  |  |
|  **Приоритет 4: Развитие и утвърждаване на младежката работа в национален мащаб** |   |  |
| **Стратегическа цел 4.1:** Създаване на механизъм за разпознаване и развитие на младежка работа и разпространението ѝ |   |   |  |
| Разград | Разпространение на младежката работа и доброволчеството в БМЧК  | Изготвяне на материали промотиращи доброволчеството, които да се разпространят в учебните заведения,като за целта се потърси съдействие от ОБЛС на БЧК и училищните ръководства. | Бюджет БМЧК | 2024г. | БМЧК |   |  |
| Разград | Повишаване на организационния капацитет на БМЧК, изграждане на нови и укрепване на клубовете по училища | Продължаване работата по мотивиране и задържане на доброволци на Български младежки червен кръст  | Бюджет на БМЧК | 2024г. | БМЧК |   |  |
| **Приоритет 5: Свързаност, толерантност и европейска принадлежност** |  |
| **Стратегическа цел 5.1:** Насърчаване на социалното включване на младите хора от уязвими групи |  |
| Разград | Годишен план на инициативите, включващ дейности в подкрепа на младежи от уязвими групи | Провеждане на благотворителни инициативи за млади хора от уязвими групи; привличане на младежи от уязвими групи в дейности на клубове в ЦПЛР ЦУТНТ | Бюджет на ЦПЛР ЦУТНТ | 31.12.2024 г. | Общинска администрация ,ЦПЛР ЦУТНТ |  |  |
| Разград  | Работа с помагалото „Малка книжка за големи добротворци”в начален курс на градските училища. | Повишаване на възпитателното въздействие, чрез което децата да се обучат как да овладеят емоциите си  | Бюджет на МКБППМН | януари-декември 2024г. | МКБППМН |  |  |
| Разград  | Съвместни превантивни инициативи с училища от общината за противодействие на агресията и конфликтите сред младите хора. | Организиране на информационни и образователни кампании за превенция на правонарушенията, извършвани от млади хора. | Бюджет на МКБППМН | януари-декември 2024г | МКБППМН |  |  |
| Разград  | 1.Съвместна работа на членове на МКБППМН по програмата на РУМВР „Детско полицейско управление”. 2.Взаимодействие на обществените възпитатели от МКБППМН с Инспекторите ДПС и екипа на О”ЗД” в индивидуалната работа с правонарушителите с наложени възпитателни мерки от МКБППМН. | Въвеждане на екипен подход и междуинституционално взаимодействие на основата на ясни помагащи цели, общ професионален език и взаимно опознаване на компетенциите, формите и средствата при работа с младежи правонарушители. | Бюджет на МКБППМН | януари-декември 2024г | МКБППМН |  |  |
| Разград  | Кампания Седмица на добротата и толерантността” | Провеждане на различни инициативи свързани с утвърждаване на добротата и толерантността  | Бюджет на МКБППМН | ноември 2024г. | МКБППМН |  |  |
| Разград |  Кампания „Детето и законът” | за повишаване на правната информираност и култура на подрастващите. | Бюджет на МКБППМН | 2024г | МКБППМН |  |  |
| Разград  | Мотивиране за присъствие в училище, чрез включване на учениците в интересни за тях извънкласни дейности; Организиране на привлекателни форми за продължаващо образование – обучение по професии, обучение по част от професиите в професионалните гимназии. | Повишаване обхвата на децата и учениците в задължителна училищна възраст. | Бюджет на учебни и детски заведения | 2024г. | Общинска администрация  |   |  |
| **Стратегическа цел 5.2:** Насърчаване на толерантност и ненасилие, превенция на агресия сред младите хора, включително и в онлайн пространствата |  |
| Разград | План за превенция на насилието и тормоза сред учениците в ЦПЛР ЦУТНТ | Предвидени мерки за превенция на насилието и тормоза сред младежите, посещаващи клубовете и школите в ЦПЛР ЦУТНТ | Бюджет ЦПЛР-ЦУНТ | 31.12.2024 г. | Общински администрации ,ЦПЛР ЦУТНТ |  |  |
| Разград | Подкрепа на информационни кампании и младежки обучения, свързани с толерантното поведение и противодействие на езика на омразата | отбелязване на Деня на розовата фланелка, Деня на толерантността, Ден на приятелството, Ден на майчиния език. | Бюджет на ПИЦ,МКБППМН | 2024г. | Общински администрации, ПИЦ, МКБППМН, |  |  |
|   | Насърчаване на партньорствата между институции и неправителствени организации, които работят за превенция и преодоляване на дискриминацията и насилието сред младите хора | Провеждане на съвместни срещи с неправителствени организации с цел превенция на дискриминацията  | - | 2024г | Общинска администрация |  |  |
| **Стратегическа цел 5.3**: Засилване на чувство за принадлежността към ЕС и споделяне на европейските ценности |  |
| Разград  | Популяризиране на европейските ценности  | Отбелязване на Деня на Европа | Общински бюджет и средства по програми и проекти | 2024г. | Общинска администрация, училища в гр.Разград  |  |  |
| **Приоритет 6: Насърчаване на здравословния и природощадящ начин на живот** |  |
| **Стратегическа цел 6.1:** Създаване на условия и насърчаване на младите хора към здравословен начин на живот, здравословно хранене, физическа активност и спорт |   |
| Разград | Учебни програми на клубове в ЦПЛР ЦУТНТ за здравословен начин на живот | Тематични занятия в клуб "Млад кулинар" и клуб "Здравословен живот", съчетаващи теоретични знания с практически умения | Бюджет на ЦПЛР ЦУТНТ | 31.12.2024 г. | Общински администрации,ЦПЛР ЦУТНТ |  |  |
| Разград | СНЦ "ЖАНЕТА"-кампания сред подратстващите за здравословно хранене и предпазване от различни видове заболявания-съвместно с РИОКОЗ | получени нови знания за предпазване от заболявания и здравословен хранителен режим | Бюджет СНЦ"ЖАНЕТА" | 31.12.2024г. | Общински администрации, СНЦ"ЖАНЕТА" |  |  |
| Разград | Местни дейности/инициативи/ | В училищата медицинските специалисти подготвят всяка учебна година план-програми за здравно образование и изнасят презентации, лекции и беседи на теми, свързани със здравословния начин на живот. | - | 31.12.2024г. | Общинска администрация  |  |  |
| Разград  | Национална програма за превенция на хронични незаразни болести 2021-2025  | Здравно- информационни кампании и здравно-образователни дейности, насочени към превенция на факторите на риска за здравето -тютюнопушене, злоупотреба с алкохол, ниска физическа активност и нездравословно хранене. | Министерството на здравеопазването,респ. РЗИ-Разград | 2024г. | РЗИ |  |  |
| Разград  | ЦПЛР - УСШ "Р. Бухтев"Спорт - учебно - тренировъчна и състезателна дейност, ваканционни занимания по спортовете: бадминтон, шахмат, тенис на маса, тенис на корт, лека атлетика, волейбол, баскетбол, ориентиране, стрелба с лък, колоездене и плуване. | Формиране на потребности и нагласа за учение и спорт през свободното време; Изграждане на физически и морално-здрави и дееспособни личности; Формиране на национално самосъзнание; " Разширяване на общо образователната и спортна политика. | Бюджет на ЦПЛР-УСШ | 2024г. | ЦПЛР-УСШ |  |  |
| Разград | Организиране общински състезания, турнири, спортни празници и спортни предизвикателства | Създаване на условия на младите хора за развитие, изява и повишаване на личната мотивация. Развитие на спорта за високи постижения. Увеличаване на заниманията със спорт сред природата. Подобряване на техническите умения и подобряване на спортните резултати на младежите. Участие в Ученически игри, в организирани общински кросове по повод на Деня на Разград. Сформиране на групи по различен вид спорт в училища в община Разград - футбол, баскетбол и волейбол.  | Бюджет на учебни заведения, ЦПЛР-УСШ и общински | 2024г | Общинска администрация, ЦПЛР-УСШ  |  |  |
| Разград  |  Лекоатлетически крос "Освобождение" | Ежегоден крос по случай Деня на Разград, в който имат право на участие учащи от 8 до 18 годишна възраст и всички възрасти граждани без ограничение в пола, физическото състояние и тонус. | Общински бюджет | 2024г. | Общинска администрация  |  |  |
| Разград  | Плувен сезон яз. Пчелина | свободен достъп до обезопасен плаж на язовир Пчелина | общински бюджет  | юни- септември 2024г. | Общинска администрация  |  |  |
| Разград  |  Ден на Европа | Колоездачна обиколка съвместно със Спортен клуб по колоездене "Спринт" | общински бюджет  | май 2024г. | Общинска администрация  |  |  |
| Разград  |  Ден на предизвикателството | Ходене, колоездене за граждани на Община Разград от всички възрасти без ограничения. Организирана от община Разград със съдействието на Спортен клуб "Спорт на всички" | Общински бюджет | май 2024г. | Общинска администрация  |  |  |
| Разград  |  Ученически игри 2023/2024 общински кръг | Провеждане на състезания от всички спортове включени в ученически игри 2023/2024г. | Общински бюджет  | ноември 2023-април 2024г. | Общинска администрация  |  |  |
| Разград  |  Походи, туристически обиколки и градски състезания | Провеждане съвместно със спортните клубове и туристически дружества на територията на Община Разград | Общински бюджет | април-юли 2024г | Общинска администрация  |  |  |
| Разград |  Великденски крос | Крос съчетан с колоездачни трасета за граждани от всички възрасти | Общински бюджет | април- май 2024г. | Общинска администрация  |  |  |
| Разград | СНЦ "ЖАНЕТА"-спортни мероприятия с потребители на ЦОП и ЦРДУ | насърчаване физическата активност сред подрастващите | Бюджет СНЦ"ЖАНЕТА" | 2024г., ежегодно  | Общински администрации,СНЦ"ЖАНЕТА" |  |  |
| **Стратегическа цел 6.2:** Превенция на проблеми, свързани с психичното здраве на младите хора |  |
| Разград | Превенция на рисковото поведение сред младите хора – зависимости от психоактивни вещества и болести предавани по полов път, безопасен интернет. Оказване на психологическа подкрепа от училищни психолози в училища. | ОБСНВ и ПИЦ – провеждане на превантивни кампании, конкурси, изготвяне и разпространение на превантивни материали, насочени към промоция на здравословен начин на живот, изнасяне на здравни беседи, организиране на дискусионно – информационни срещи и други дейности. Извършване на индивидуални консултации, оценка на риска на младежи, насочване към лечение при установяване на зависимост - Провеждане на проучвания, свързани с употребата и злоупотребата с психоактивни вещества на местно ниво. Провеждане на редовни консултации с училищен психолог. | Бюджет на ОБСНВ И ПИЦ | 2024Г. | Общинска администрация,ОБСНВ И ПИЦ |   |  |
| **Стратегическа цел 6.3:** Превенция на проблеми, свързани със сексуалното и репродуктивно здраве на младите хора |  |
| Разград  | Местни дейности/инициативи/ | Безплатните изследвания за ХИВ/СПИН се извършват в кабинет на РЗИ-Разград. Изнасят се лекции от медицинските специалисти в училищата за повишаване на сексуалната култура, безопасен секс и превенция на ранните бракове. | - | 2024г., ежегодно  | Общински администрации |   |  |
| Разград  | СНЦ "ЖАНЕТА"-кампания сред подрастващите на тема "Ранни бракове"  | придобиване на знания и превенция от риска свързан с ранните бракове  | СНЦ"ЖАНЕТА" | 2024г., ежегодно  | СНЦ, "ЖАНЕТА" |  |
| Разград  | Национална програма за превенция и контрол на ХИВ и СПИН в Р.България 2021-2025 г. | Здравно- информационни кампании и здравно-образователни дейности, насочени към превенция на рисково сексуално поведение и увеличаване на информативността на младите хора, относно начините на заразяване и предпазване от ХИВ И спин.Предоставяне на услуги по безплатно и анонимно консултиране и изследване на ХИВ и СПИН  | Министерството на здравеопазването,респ. РЗИ-Разград | 2024г.  | РЗИ |  |  |
|   |   |   |   |   |   |   |  |
| **Стратегическа цел 6.4:** Постигане на осъзната промяна в мисленето и поведението на младите хора по отношение на опазване на околната среда |  |
| Разград | Общинска програма за екологично образование на подрастващите "Еко-лято" | Привличане на ученици от V до VIII клас във временни ваканционни групи за провеждане на екологични дейности в продължение на 6 седмици. | Общински бюджет | 15.08.2024 г. | Общинска администрация,ЦПЛР ЦУТНТ |  |  |
|  |  |  |  |  |  |
| Разград  | СНЦ "ЖАНЕТА"-кампания в детски градини и училища сред децата от началното и образование за опазване на природата и околната среда | придобиване на знания от ранна детска възраст за опазване на природата | Бюджет СНЦ"ЖАНЕТА" | 2024г., ежегодно  | СНЦ, "ЖАНЕТА" |  |  |
| Разград  | Развитие на дейности в центрове на личностно развитие в Община Разград, образователните институции и неправителствените организации за формиране на екологична култура у младите хора. | Организиране и поддържане на форми и направления, които допринасят за формиране на екологично възпитание и култура от ЦПЛР - ЦУТНТ, гр. Разград | Бюджет на ЦПЛР-ЦУНТ | 2024г. | Общинска администрация,ЦПЛТ-ЦУНТ |  |  |
| **Приоритет 7: Насърчаване на културата и творчеството сред младите хора** |  |
| **Стратегическа цел 7.1:** Повишаване на достъпа до култура и нивото на културно участие на младите хора |  |
| Разград | Учебни програми на клубове в ЦПЛР ЦУТНТ за развитие на творческите способности на младите хора | Тематични занятия в клубове "Млад техник", "Млад приложник", "Конструиране и моделиране" и "Природа и фантазия", развиващи творческите и технически умения у младите хора | Бюджет на ЦПЛР-ЦУНТ | 31.12.2024 г. | Общински администрации,ЦПЛР ЦУТНТ |  |  |
| Разград  | Местни инициативи и кампании | Организиране на инициативи и участие в културни събития с цел стимулиране интереса на децата и учениците и повишаване мотивацията им за участие чрез предоставяне на възможност за творческа изява | - | 2024г. | Общинска администрация  |  |  |
| Разград  | ЦПЛР-ЦРД Организира и провежда дейности за развитие на интересите, способностите , компетентностите и изявите през свободното време. | осъществява общинската политика за осигуряване на обща и допълнителна подкрепа за личностно развитие на учениците от предучилищна възраст до 12 клас | Бюджет на ЦПЛР-ЦРД | 2024г. | ЦПЛР-ЦРД |   |  |
| **Стратегическа цел: 7.2: Насърчаване на лични творчески умения**  |  |
| Разград | СНЦ "ЖАНЕТА"- работа с деца за придобиване на умения за работа с различни творчески материали | насърчаване развитието на талантите сред децата и младежите, получени нови знания за български обичаи и традиции | Чрез бюджета на СНЦ"ЖАНЕТА" | 2024г., ежегодно  | СНЦ, "ЖАНЕТА" |  |  |
| Разград  | НП "Подкрепа за личностно развитие на децата и учениците" Проект "Изкуството в дигиталният свят - ЦПЛР-ЦРД | Стимулиране на личностното развитие и изява на децата и учениците . Осигуряване на равен достъп на ученици от различна възраст, етнос и социални групи до съвременния компютърен свят. Постигане на по-ефективен образователен процес | МОН, 19 999лв. | 2024Г. | ЦПЛР-ЦРД |  |  |
| Разград | Разширяване и разнообразяване на формите, които се предлагат в читалищата, културните институции.  | Създаване на нови иновативни форми на работа в читалищата, съобразени с интересите и потребностите на децата и учениците. Провеждане на дни на отворените врати, годишни продукции, кампании и др. за разширяване обхвата на читалищните формации. | Общински бюджет | 2024г. | Общинска администрация  |  |  |
| Разград | Стимулиране на талантливи ученици чрез общинска програма "Мерки за насърчаване на творческите заложби и потребности на деца с изявени дарби за 2024 г."  | Предоставяне на еднократно финансово стимулиране от Общински бюджет за талантливи ученици. Участие в инициативата на ученици с различни артистични способности. | Общински бюджет  | 2024г. | Общинска администрация  |  |  |
| Разград  | Провеждане на "Вечер на талантите е едно училище в Община Разград  | Стимулиране на творческите изяви на учениците  | Бюджет на учебни заведения  | 2024г. | училища |
| Разград | Правила за насърчаване на творческата активност на възпитаниците на ЦПЛР ЦУТНТ | Включване на най-активните участници в дейностите на клубовете и школите през учебната година | Бюджет на ЦПЛР ЦУТНТ ,по решение на Педагогическия съвет на ЦПЛР ЦУТНТ | 31.05.2024 г. | Общински администрации,ЦПЛР ЦУТНТ |  |  |
| Разград | Местни дейности и инициативи | В Община Разград ежемесечно се отбелязват културни събития в това число местни, национални и официални празници , който са заложени в местния културен календар  | Общински бюджет  | 2024г. | Общинска администрация  |

**V. СТРАТЕГИЧЕСКИ ЦЕЛИ ЗА ПРОВЕЖДАНЕ НА МЛАДЕЖКАТА ПОЛИТИКА**

**1. Насърчаване на неформалното образование и обучение**

* Повишаване на качеството на неформално обучение.

**2. Насърчаване на заетостта и подкрепата за млади хора, които не учат, не работят и не се обучават (NEETs)**

* Насърчаване на заетостта на младите хора;
* Насърчаване на включването в образование и заетост на млади хора, които не учат, не работят и не се обучават (NEETs).

**3. Насърчаване на ангажираността, участието и овластяването на младите хора**

* Повишаване на нивото на гражданска ангажираност на младите хора;
* Осигуряване на подкрепяща среда за младежките организации и популяризиране на ползи от тяхната работа.

**4. Развитие и утвърждаване на младежката работа в национален мащаб**

* Създаване на механизъм за разпознаване и развитие на младежка работа и разпространението ѝ;
* Насърчаване на иновативни подходи в младежката работа.

**5. Свързаност, толерантност и европейска принадлежност**

* Насърчаване на социалното включване на младите хора от уязвими групи;
* Насърчаване на толерантност и ненасилие, превенция на агресия сред младите хора, включително и в онлайн пространствата;
* Засилване на чувството за принадлежност към ЕС и споделяне на европейските ценности.

**6. Насърчаване на здравословен и природощадящ начин на живот**

* Създаване на условия и насърчаване на младите хора към здравословен начин на живот, здравословно хранене, физическа активност и спорт;
* Превенция на проблеми, свързани с психичното здраве на младите хора;
* Превенция на проблеми, свързани със сексуалното и репродуктивно здраве на младите хора;
* Постигане на осъзната промяна в мисленето и поведението на младите хора по отношение на опазване на околната среда.

**7. Насърчаване на културата и творчеството сред младите**

* Повишаване на достъпа до култура и нивото на културно участие на младите хора;
* Насърчаване на лични творчески умения.

**IV.ОЧАКВАНИ РЕЗУЛТАТИ ОТ ИЗПЪЛНЕНИЕТО НА ОБЩИНСКИЯ ПЛАН ЗА МЛАДЕЖТА НА ОБЩИНА РАЗГРАД ЗА 2024ГОДИНА.**

**1.** Увеличаване броя на младите хора, информирани относно практиките и стажовете за тяхното професионално развитие;

**2.** Повишаване броя на младите хора, които се самообразоват и/или се възползват от възможностите за включване в нови обучения;

**3.** Увеличаване броя на младежите в неравностойно положение с трудова заетост;

**4.** Повишаване броя на младите хора, включващи се в доброволчески инициативи;

**5.** По-голям брой ангажирани млади хора към обществените проблеми и политическия живот в страната;

**6.** Намаляване случаите на агресия, насилие и дискриминация сред младите хора и повишаване на тяхната толерантност;

**7.** Намаляване броя на засегнатите млади хора от кибернасилие и онлайн тормоз;

**8.** Повишаване нивото на медийна грамотност и критично мислене сред младите хора;

**9.** Повишаване на физическата активност сред младежите;

**10.** Увеличаване броя на младежите, хранещи се здравословно;

**11**. Намаляване употребата на алкохол, психоактивни вещества и тютюневи изделия сред младите хора;

**12.** Повишаване мотивацията у младите хора за личностно развитие;

**13**. Осигуряване на възможности за пълноценно прекарване на свободното време на младите хора;

**14**. Улесняване достъпа на младите хора до услуги, програми за заетост и стажове.

Планът се приема с Решение №40 по Протокол №6 от 16.02.2024 г. на

Общински съвет – Разград.